पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को हराने के इरादे से जौहर नगरी टेन्ट किराया व्यवसाय संघ ने अपने सभी व्यवसाय को बंद रखने का निर्णय किया है। संघ के जिलाध्यक्ष योगेश सारस्वत ने बताया कि जिले में कोरोना तेज गति से बढ़ रहा है। इससे कई मौतें हो रही हैं।
जिंदगी सबसे पहले है उसके बाद कोई आयोजन। सबको मिलकर कोरोना को हराना है। इसीलिए सभी व्यवसायियों को बताया गया कि जिले में किसी भी शादी समारोह, धार्मिक आयोजन में टेंट, लाइट, साउंड, डीजे, कैटरिंग, फ्लावर डेकोरेशन का कार्य नहीं किया जाएगा।
इस बीच अगर किसी व्यवसाई ने यह नियम तोड़े तो 21 हजार का जुर्माना लगाया जाएगा। उन्होंने बताया कि कोरोना संक्रमण को रोकने के लिए 9 मई से कोई भी टेंट व्यवसाई शादी समारोह, अन्य प्रोग्राम में धार्मिक आयोजन के लिए टेंट, पंडाल नहीं देंगे। हालांकि पुलिस, प्रशासन, हॉस्पिटल और मेडिकल की टीम के लिए टेंट दिया जाएगा। इसके साथ ही महामारी को देखते हुए आगे की सारी बुकिंग कैंसिल कर दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn